На основу члана 37 Статута града Ниша ("Службени лист Града Ниша", број 88/08) и члана 13 Одлуке о оснивању Установе за физичку културу Спортски центар „Чаир“ ("Службени лист града Ниша", број 2/11-пречишћен текст)

Скупштина Града Ниша на седници одржаној дана\_\_\_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Установе за физичку културу Спортски центар „Чаир“ за 2013. годину, број 01-29/1, који је донео Управни одбор Установе, на седници одржаној 9.1.2013. године.

II Програм рада Установе за физичку културу Спортски центар „Чаир“за 2013.годину реализоваће се у складу са финансијским планом ове Установе за 2013. годину.

III Решење доставити Установи за физичку културу Спортски центар „Чаир“, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

Председник

Проф. др Миле Илић

***О б р а з л о ж е њ е***

Управни одбор Установе за физичку културу Спортски центар „Чаир“, на основу члана 13 Одлуке о оснивању Установе за физичку културу Спортски центар „Чаир“ („Службени лист Града Ниша“, број 2/11-пречишћен текст), на седници одржаној дана 9.1.2013.године донео је Програм рада Установе за физичку културу Спортски центар „Чаир“ за 2013. годину, број 01-29/1.

Програм рада Установе за физичку културу Спортски центар „Чаир“за 2013. годину поред основних података о Установи, делатности и организационој структури, садржи програмске активности које се одвијају кроз: одржавање постојеће и улагање у нову спортску инфраструктуру; омогућавање услова за тренажни процес такмичарског, школског и рекреативног спорта по плановима које сачињава надлежна управа; омогућавање услова за одржавање и унапређење рекреативног спорта, што подразумева да грађани Ниша могу у комерцијалним терминима да користе спортске објекте; организацију комерцијалних садржаја као што су традиционални сајмови и изложбе, суорганизовање концерата, пружање угоститељских услуга, пружање услуга смештаја учесника спортских манифестација, гостију, учесника спортских кампова и припрема спортиста и сарадњу са друштвеном заједницом, невладиним организацијама и хуманитарним удружењима.

У складу са оснивачким актом и циљевима оснивања Установе, одржавање и управљање повереним спортским објектима представља основни задатак Установе, која се стара о следећим објектима.

* спортска хала Чаир,
* мала сала спортске хале,
* затворени базени са пратећим садржајима (куглана, фитнес),
* отворени базени са пратећим садржајима,
* градски стадион са помоћним травнатим теренима,
* сала за борилачке спортове,
* стонотениска сала,
* спортска дворана при ОШ „Д. Радовић“,

- спортска дворана при ОШ „М. Антић“,

- мини терен са вештачком травом,

* балон сала са клизалиштем,
* зграда преноћишта.

Чланом 12. став 2. Одлуке о буџету Града Ниша („Службени лист Града Ниша“ број 108/2012) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“

Управа за образовање, културу, омладину и спорт је, као директни корисник дала сагласност на Финансијски план Установе, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Установе за физичку културу Спортски центар „Чаир“за 2013. годину.

По овлашћењу-Начелник

Управе за образовање, културу,

омладину и спорт

\_\_\_\_\_\_\_\_\_\_\_\_\_\_\_\_\_\_\_\_\_\_\_

Јелица Велаја